Борис Младенов-Young
Да предположим, че един мъж, най-обикновен…

chitanka.info

Да предположим, че един мъж, най-обикновен,

от половата зрялост чак до края на живота

опложда цял харем жени през всеки божи ден —

разбира се, според потентността си и… без квота.

Ще му се народят невероятен брой деца

и всички те ще носят в себе си различни гени

от поколения предци, живяли в древността,

до наши дни, по висш, неведом път унаследени.

Така чрез него целият му род, превърнат в прах,

в потомците му ще се възроди и ще възкръсне

и по света със тяхните потомци и след тях…

фамилният геном за нов живот ще се разпръсне.

Природата по висш закон с нагон, с безмерна сила,

безсмъртието на живота е подсигурила.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.